## TERMAT E REFERENCËS

**QËLLIMI**: Institucioni i Caritas Shqiptar kërkon të realizojë ofrimin e shërbimit të ushqimit të ngrohtë dhe akomodimit për refugjatët dhe azilkërkuesit. Me realizimin e këtij shërbimi synohet ofrimi i një vakti të ngrohtë për këto persona, pas një rrugëtimi të gjatë që ata mund të kenë përshkuar.

**OBJEKTI:** Realizimi i këtij shërbimi do të mundësojë ofrimin e ushqimit të ngrohtë si dhe akomodimin për refugjatët dhe azilkërkuesit në pikat kufitare të **Drejtorisë Rajonale të Kufirit dhe Migracionit në Kukës**.

**DETYRAT:** Për shkak të fluksit të emigrantëve në disa situata të paparashikuara, subjekti duhet të jetë i gatshëm të ofrojë shërbimin e kërkuar në cdo kohë 24 orë. Kërkohet që subjekti të ofrojë transportin e ushqimit në **Drejtorinë Rajonale të Kufirit dhe Migracionit, Kukës** ose në ambjentet e hotelit ku personat do të akomodohen. Për këtë arsye pesha që i është dhënë shërbimit të transportit në ambjentet e kërkuara është relativisht e lartë. Duke pasur parasysh që shërbimi i ofruar është në kuadër të emergjencës, koha për dorëzimin e produkteve duhet të jetë sa më e shkurtër.